У Вікіпедыі ёсць артыкулы пра іншых асоб з прозвішчам Козак.

**Майкл Г. Козак** (англ.: Michael G. Kozak) — амерыканскі дыпламат. Надзвычайны і Паўнамоцны Пасол ЗША ў Рэспубліцы Беларусь (2000—2003). Старэйшы дарадца Бюро дэмакратыі, правоў чалавека і працы Дзярждэпартамента ЗША (з 2014).

Біяграфія
---------

У 1968 годзе скончыў факультэт паліталогіі Каліфарнійскага ўніверсітэта ў Берклі. У 1971 — факультэт правазнаўства Каліфарнійскага ўніверсітэта ў Берклі.

У 1971—1977 гг. — памочнік перагаворшчыка для дагавораў па пытаннях Панамскага канала.

У 1977—1981 гг. — памочнік перагаворніка з членамі Кангрэса для зацвярджэння дагавораў і выканання заканадаўства.

У 1982—1988 гг. — галоўны намеснік памочніка дзяржаўнага сакратара юрыдычнага бюро Дзяржаўнага дэпартамента. Браў удзел у блізкаўсходнім мірным урэгуляванні (1982—1983). Спрыяў ажыццяўленню пагаднення ў Кемп-Дэвід і дамоўленасцям пра выхад СПА з Лівана.

У 1988 годзе — спецпрадстаўнік прэзідэнта ЗША Рональда Рэйгана, дамовіўся пра ад’езд генерала Мануэля Нар’егі.

У 1988—1991 гг. — галоўны намеснік памочніка дзяржаўнага сакратара бюро міжнародных спраў Дзяржаўнага дэпартамента. Суправаджаў амерыканскія войскі ў Панаме, каб дапамагчы новаму ўраду стварыць асноўныя інстытуты дэмакратыі ў 1989 годзе.

У 1996—1999 гг. — Кіраўнік дыпламатычнай місіі ЗША ў Гаване, Куба.

У 2000—2003 гг. — Надзвычайны і Паўнамоцны Пасол ЗША ў Рэспубліцы Беларусь. 22 лютага 2001 года ўручыў даверчыя граматы Прэзідэнту Беларусі Аляксандру Лукашэнку.

У 2003—2005 гг. — галоўны намеснік памочніка дзяржаўнага сакратара бюро дэмакратыі, правоў чалавека і працы Дзяржаўнага дэпартамента. Як выканаўца абавязкаў памочніка сакратара па пытаннях дэмакратыі, правоў чалавека і працы ён арганізаваў прыняцце рэзалюцыі па правах чалавека на Кубе ў Камісіі ААН па правах чалавека. Як выканаўца абавязкаў памочніка Сакратара па пытаннях міжамерыканскіх спраў, ён дапамагаў дзяржсакратару Бейкеру ў перамовах і ажыццяўленню дзвюхпартыйнага пагаднення пра Цэнтральную Амерыку, што было вызначальным для забеспячэння дэмакратычнага завяршэння канфлікту ў Нікарагуа.

У 2005—2009 гг. — старэйшы дырэктар па пытаннях супрацоўніцтва Савета нацыянальнай бяспекі.

З 4 сакавіка 2014 года — старэйшы дарадца Бюро дэмакратыі, правоў чалавека і працы Дзярждэпартамента ЗША.

У 2017 годзе — кіраўнік дэлегацыі ЗША на пасяджэнні АБСЕ ў Варшаве, прысвечаным абароне правоў чалавека

Пазіцыя
-------

|  |  |  |
| --- | --- | --- |
| "| Квазі-расійскія сілы ў Данецку і Луганску, якіх Расія сілай утрымлівае пры ўладзе, узбройвае і навучае, якімі Расія кіруе і з якімі разам яна праводзіць баявыя дзеянні — нясуць пагрозу і запалохваюць мясцовае насельніцтва. У Крыме расійская ўлада пераследуе крымскіх татар, этнічных украінцаў і тых, хто супрацьстаіць акупацыі | "|

.

|  |  |  |
| --- | --- | --- |
| "| Нягледзячы на напады, народ Украіны стойка зацвярджае сваю годнасць і жаданне дабрабыту праз узмацненне інтэграцыі з Еўропай | "|

.

Падчас адкрыцця штогадовай канферэнцыі АБСЕ па пытаннях людскога вымярэння ў Варшаве 10 верасня заклікаў Расію вызваліць зняволенага ўкраінскага рэжысёра Алега Сянцова і іншых украінскіх палітычных вязняў, і зазначыў, што працяг расійскай агрэсіі супраць Украіны супярэчыць усім дзесяці фундаментальным прынцыпам Хельсінкскага заключнага акта, у прыватнасці недатыкальнасці межаў і тэрытарыяльнай цэласнасці дзяржаў:

|  |  |  |
| --- | --- | --- |
| "| Калі мы адкрываем канферэнцыю 2018 года, пан Сянцоў знаходзіцца ў небяспечным стане здароўя на 120-ы дзень сваёй галадоўкі, пратэстуючы супраць незаконнага пазбаўлення волі з боку Расіі больш за 60 яго суайчыннікаў. Мы заклікаем Расію вызваліць гэтых зняволеных | "|

|  |  |  |
| --- | --- | --- |
| "| канфлікт ва Украіне, які распаліла Расія і працягвае сілкаваць, з’яўлецца найгоршым крызісам бяспекі ў Еўропе з 1990-х гадоў | "|

.

Узнагароды і адзнакі
--------------------

* Прэмія Дзяржаўнага дэпартамента
* Маладая федэральная адвакацкая прэмія
* Прэзідэнцкія званні выдатнага і заслужанага выканаўцы
* Ордэн Бальбоа (Панама)

Крыніцы
-------

1. ↑  Michael G. Kozak Senior Advisor BUREAU OF DEMOCRACY, HUMAN RIGHTS, AND LABOR **(нявызн.)**. Архівавана з першакрыніцы 13 верасня 2017. Праверана 13 верасня 2017.
2. ↑  Амбасадар ЗША Майкл Козак наведаў Маладэчна **(нявызн.)**. Архівавана з першакрыніцы 13 верасня 2017. Праверана 13 верасня 2017.
3. ↑  ПОСОЛ США МАЙКЛ КОЗАК ОТБЫЛ ИЗ БЕЛАРУСИ НА РОДИНУ **(нявызн.)**. Архівавана з першакрыніцы 13 верасня 2017. Праверана 13 верасня 2017.
4. ↑  У США назвали агресію Росії в Україні загрозою для всіх країн ОБСЄ **(нявызн.)**. Архівавана з першакрыніцы 13 верасня 2017. Праверана 13 верасня 2017.
5. ↑  На конференції ОБСЄ закликали Росію звільнити Сенцова та інших українських політв’язнів Архівавана 11 верасня 2018. // *Радыё Свобода*, 10.09.2018

Спасылкі
--------

* Агресія Росії є загрозою для всіх країн ОБСЄ — посол США Козак Архівавана 13 верасня 2017.
* Акт в поддержку демократии в Беларуси Интервью с Майклом Козаком — 2004-12-20  (руск.)
* МАЙКЛ КОЗАК: «САДДАМ ПАЛ БЫСТРО И БЕЗ МНОГОЧИСЛЕННЫХ ПОТЕРЬ» Архівавана 5 ліпеня 2018.  (руск.)

| Злучаныя Штаты Амерыкі Паслы ЗША ў Беларусі Беларусь |
| --- |
|  | 
* Дэвід Хейвуд Шварц (1992—1994)
* Кенет Спенсер Ялавіц (1994—1997)
* Дэніэл Спекхард (1997—2000)
* Майкл Козак (2000—2003)
* Джордж Альберт Крол (2003—2006)
* Карэн Сцюарт (2006—2008)
* *Джонатан Мур* (2008—2009)
* *Майкл Скэнлан* (2009—2013)
* *Ітан Голдрыч* (2013—2014)
* *Скот Роланд* (2014—2016)
* *Роберт Райлі* (2016—2018)
* *Джэніфер Мур* (2018—2020)
* *Джэфры Джук* (2020)
* Джулі Фішэр (2020—2022)
* *Рубен Аруцюнян* (2022—2023)
* *Пітэр Каўфман* (з 2023)

 |  |
| *Курсівам пазначаны часовыя павераныя ў справах* |

|  |  |
| --- | --- |
| ⚙️   Слоўнікі і энцыклапедыі | Notable Names Database |
| Нарматыўны кантроль | LCCN: no89006291 · VIAF: 34012448 |